[{"text_idx": "#000000", "text": "Bjalistoko memoris pri Zamenhof kun maskoj"}, {"text_idx": "#000001", "text": "C\u0302irkau\u0306 la 15-a decembro esperantistoj c\u0302ie en la mondo memoras pri la naskig\u0302tago de Ludoviko Zamenhof. Centra loko por la festado kompreneble c\u0302iam estas lia naskig\u0302urbo. C\u0302i-jare la Bjalistokaj Zamenhof-tagoj pro la pandemio okazis grandparte rete, sed ne nur."}, {"text_idx": "#000004", "text": "En la vivo de nia Esperanto-societo decembro estas monato aparta. La semajnfinon plej proksiman al la 15-a de decembro okupas Bjalistokaj Zamenhof-Tagoj \u2013 c\u0302i-jare por la 21-a fojo."}, {"text_idx": "#000005", "text": "Kvankam ankorau\u0306 antau\u0306 du monatoj regis la espero, ke gastoj el landoj proksimaj kaj malproksimaj povos kunveni en la naskig\u0302tago de Lazaro Ludoviko, la disvolvig\u0302o de la pandemio niajn planojn tute s\u0302ang\u0302is. Necesis transiri en la retan mondon. La tuta programo okazis do c\u0302e la platformo Zoom."}, {"text_idx": "#000006", "text": "Tradicie la naskig\u0302festo de Doktoro Esperanto konsistis el du tagoj prelegaj-koncertaj, kaj unu kun ekskurso. La programo estis c\u0302efe en la internacia lingvo, krom du intervjuoj: por neesperantistoj Centro Ludoviko Zamenhof proponis intervjuojn kun Jeremi Galdamez pri la kvaronjara revuo \u201dKarta\u201d, kies lasta numero estis dedic\u0302ita c\u0302efe al la temo \u201dLingvo kontrau\u0306 malamo. Esperanto 1887\u20132020\u201d, kaj kun Zosia Dzierz\u0307awska, la au\u0306torino de la ilustraj\u0302oj por la libro Doktoro Esperanto kaj la lingvo de espero, kiu lastatempe aperis en pola traduko."}, {"text_idx": "#000007", "text": "Lige kun la c\u0302i-jara Zamenhof-tago, la esperantistoj kolektis jam 77 tradukojn de c\u0302i tiu afis\u0302eto. Versioj en pliaj lingvoj bonvenas."}, {"text_idx": "#000008", "text": "Parto de la tempo estis por Bjalistoko. Nina Pietuchowska parolis pri la historio de nia urbo en la 19-a kaj 20-a jarcentoj. Ni ankau\u0306 resumis la literaturan konkurson dedic\u0302itan al la temo de la jaro \u201dPandemio: nec\u0302iutaga c\u0302iutageco\u201d, kiu okazis por la 10-a fojo sub alta protektado de la urbestro, kaj anoncis la gajnintojn."}, {"text_idx": "#000009", "text": "La literatura konkurso estas organizata kunlabore de Bjalistoka Esperanto-Societo kaj la biblioteko Podlah\u0302ia Libraro \u0141ukasz Go\u0301rnicki en Bjalistoko. Menciindas fervora helpo de Elz\u0307bieta Karczewska laboranta en la Esperanto-biblioteko, filio n-ro 14 de la Libraro, kiu iniciatis la konkurson kaj de dek jaroj g\u0302in popularigas."}, {"text_idx": "#000010", "text": "En eta grupo, kun la urbestro Tadeusz Truskolaski, kiu parolis al la partoprenantoj, ni metis florojn al la malnova monumento de Zamenhof \u2013 kaj c\u0302ar de du jaroj ni havas novan, tiun de knabo, la junan Ludovikon ni ornamis per rubando."}, {"text_idx": "#000012", "text": "Statuo de juna Ludoviko por la jubileo ricevis flageton kaj balteon."}, {"text_idx": "#000014", "text": "En dimanc\u0302o okazis la tradicia ekskurso \u2013 kun Ines Kahin kaj Iza Walentynowicz ni transportig\u0302is virtuale al la urbeto Supras\u0301l. Neatendite ni havis ankau\u0306 ne-virtualan naskig\u0302tagan kukon bakitan de Nina Pietuchowska."}, {"text_idx": "#000015", "text": "La ceteron de la lasta tago plenigis trejnado de trejnistoj kadre de la programo Erasmus+, en kiu pluraj en niaj asocioj realigas siajn projektojn."}, {"text_idx": "#000018", "text": "Estas g\u0302ojige, ke la c\u0302i-jarajn Zamenhof-Tagojn partoprenis aktive ne nur kutimaj c\u0302eestantoj, sed ankau\u0306 tiuj, por kiuj reta esperantumado estis novaj\u0302o. Espereble en la venonta jaro ni povos renkontig\u0302i dumaniere: kaj surloke, kaj rete. Estu bonvenaj!"}, {"text_idx": "#000019", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000029", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000030", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]